РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/364-14

5. новембар 2014. године

Б е о г р а д

**З А П И С Н И К**

**22. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 5. НОВЕМБРА 2014. ГОДИНЕ**

 Седница је почела у 9,00 часова.

 Седници је председавао Петар Петровић, председник Одбора.

Седници су присуствовали чланови Одбора: Тања Томашевић Дамњановић, Биљана Илић Стошић, Биљана Савовић, Ласло Варга, Мирјанa Андрић, Живан Ђуришић, Владимир Ђукановић, Неђо Јовановић и Велинка Тошић.

Седници су присуствовали заменици чланова: Весна Бесаровић (заменик Меха Омеровића) и Светислав Вукмирица (заменик Драгана Пауновића).

Седници нису присуствовали чланови Одбора: Олгица Батић, Балша Божовић, Јован Марковић, Александар Мартиновић и Милетић Михајловић, нити њихови заменици.

Седници је, као представник предлагача закона, присуствовао народни посланик Зоран Бабић.

Седници су, као повереници предлагача закона, присуствовали Нела Кубуровић, помоћник министра, Јован Ћосић, шеф одсека, и Златко Петровић, виши саветник у Министарству правде.

На предлог председника утврђен је следећи

Д н е в н и р е д :

1. Разматрање Предлога закона о изменама и допунама Закона о јавном бележништву, који је поднела Влада (број 011-3908/14, од 31. октобра 2014. године), у појединостима;
2. Разматрање Предлога закона о изменама и допунама Закона о промету непокретности, који је поднела Влада (број 464-3910/14, од 31. октобра 2014. године), у појединостима;
3. Разматрање Предлога закона о изменама и допунама Закона о финансирању политичких активности, који је поднела група од 128 народних посланика Посланичке групе Српске напредне странке (број 400-3923/14, од 31. октобра 2014. године), у начелу;
4. Разно.

Пре преласка на рад по утврђеном дневном реду усвојен je, без примедаба, записник са 21. седнице Одбора.

**Прва тачка дневног реда: Разматрање Предлога закона о** **изменама и допунама Закона** **јавном бележништву у појединостима**

Поводом амандмана који је поднео на члан 4. Предлога закона Неђо Јовановић је поново указао да је предложеним изменама требало направити дистинкцију између правних института легализације (оверавање) и солемнизације (потврђивање) удовора којима се располаже непокретностима, имајући у виду да солемнизацији не подлежу увек и сви уговори о промету непокретности (нпр. уговор о поклону непокретности између родитеља и детета), већ је потребно само да се овере јер у том правном послу није потребно штитити јавни интерес.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу подноси

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о јавном бележништву.

Одбор је одлучио да предложи Народној скупштини да **одбије** следеће амандмане:

- на члан 1, који су заједно поднели народни посланици Борислав Стефановић, Весна Мартиновић и Балша Божовић;

- на члан 3. који је поднео народни посланик Драган Шутановац;

- на члан 3, који су заједно поднели народни посланици Борислав Стефановић, Весна Мартиновић и Балша Божовић;

- на члан 4, који су заједно поднели народни посланици Гордана Чомић и Александра Јерков;

- на члан 4. који је поднео народни посланик Неђо Јовановић;

- на члан 4. који је поднео народни посланик Драган Шутановац;

- на члан 4, који су заједно поднеле народни посланици Олена Папуга, Нада Лазић и Дејан Чапо;

- на члан 4, који су заједно поднели народни посланици Борислав Стефановић, Весна Мартиновић и Балша Божовић;

- на члан 5. који је поднео народни посланик Иван Јовановић;

- на члан 5, који су заједно поднели народни посланици Олена Папуга, Нада Лазић и Дејан Чапо.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда: Разматрање Предлога закона о изменама и допунама Закона о промету непокретности у појединостима**

На основу члана 156. став 3. Пословника Народне скупштине, Одбор за правосуђе, државну управу и локалну самоуправу одлучио је да поднесе

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о промету непокретности у појединостима.

Одбор је одлучио да предложи Народној скупштини да **одбије** следеће амандмане:

- на члан 1. који је поднео народни посланик Неђо Јовановић;

- на члан 1, који су заједно поднели народни посланици Борислав Стефановић, Весна Мартиновић и Балша Божовић;

- на члан 2. који је поднео народни посланик Неђо Јовановић;

- на члан 2, који су заједно поднели народни посланици Борислав Стефановић, Весна Мартиновић и Балша Божовић;

- на члан 3, који су заједно поднели народни посланици Борислав Стефановић, Весна Мартиновић и Балша Божовић.

Одбор је, на основу члана 157. став 6. Пословника Народне скупштине, поднео амандман на члан 5. Предлога закона.

За известиоца Одбора на седници Народне скупштине одређен је Петар Петровић, председник Одбора.

**Трећа тачка дневног реда:** **Разматрање Предлога закона о изменама и допунама Закона о финансирању политичких активности у појединостима**

Народни посланикЗоран Бабић је, као представник предлагача закона, упознао чланове Одбора са разлозима за доношење овог закона и предложеним решењима.

 Владимир Ђукановић је указао да би требало добро образложити разлоге за предложену измену члана 11. Закона како би се избегла негативна реакција јавности на брисање одредбе којом је било предвиђено да политичка странка може купити непокретност искључиво средствима прикупљеним из приватних извора.

 Петар Петровић је напоменуо да би ресорно министарство требало да преиспита поједина решења предложеног закона, полазећи од искустава стечених у њиховој досадашњој примени у периоду од доношења Закона 2011. године до данас, посебно у погледу прецизнијег уређивања овлашћења Агенције за борбу против корупције.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу одлучио је да поднесе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменaма и допунама Закона о финансирању политичких активности у начелу.

За известиоца Одбора на седници Народне скупштине Петар Петровић, председник Одбора.

**Четврта тачка дневног реда: Разно**

У оквиру ове тачке није било предлога, ни питања.

Седница је завршена у 9,30 часова.

Седница је тонски снимана.

СЕКРЕТАР ПРЕДСЕДНИК

Љиљана Милетић Живковић Петар Петровић